държавата, в която се иска изпълнението.
 Молителят трябва да посочи съдебен адрес в съдебния район на съда, до който е подадена молбата. Ако обаче правото на държавата, в която се иска изпълнението, не предвижда посочване на такъв адрес, молителят назначава процесуален представител.
 Към молбата се прилагат документите, посочени в членове 46 и 47.
 Член 34
 Съдът, до който е подадена молбата, се произнася в кратък срок; през тази фаза лицето, срещу което се иска изпълнение, няма право да представя никакви писмени документи по молбата.
 Молбата може да бъде отхвърлена само на някое от основанията, посочени в членове 27 и 28.
 Чуждестранното съдебно решение при никакви обстоятелства не може да се обсъжда по същество.
 Член 35
 Компетентният служител на съда незабавно уведомява молителя за решението, постановено по молбата, в съответствие с процедурата съгласно законодателството на държавата, в която се иска изпълнението.
 Член 36
 Ако изпълнението бъде допуснато, лицето, срещу което се иска изпълнението, може да обжалва решението в едномесечен срок от връчването му.
 Ако това лице има местоживеене в договаряща държава, различна от държавата, в която е постановено решението за допускане на изпълнението, срокът за обжалване е два месеца и започва да тече от датата на неговото връчване, лично на самото лице или в жилището му. Не се допуска удължаване на срока във връзка с разстояние.
 Член 37 (20)
 Жалбата срещу решение, с което се допуска изпълнение, се подава в съответствие с процесуалните правила за състезателните производства:
 —
 в Белгия, до tribunal de première instance or rechtbank van eerste aanleg,
 —
 в Дания, до the landsret,
 —
 във Федерална република Германия, до Oberlandesgericht,
 —
 във Франция, до cour d'appel,
 —
 в Ирландия, до High Court,
 —
 в Италия, до corte d'appello,
 —
 в Люксембург, в Cour superieure de Justice, който заседава като апелативен съд по граждански дела,
 —
 в Нидерландия, до arrondissementsrechtbank,
 —
 в Обединеното кралство:
 1.
 в Англия и Уелс — до High Court of Justice, или в случай на съдебно решение по повод издръжка до Magistrates' Court;
 2.
 в Шотландия — до Court of Session или в случай на съдебно решение по повод издръжка до Sheriff Court;
 3.
 в Северна Ирландия — до High Court of Justice, или в случай на съдебно решение по повод издръжка до Magistrates' Court.
 Съдебното решение, постановено по жалбата, може да бъде атакувано само:
 —
 в Белгия, Франция, Италия, Люксембург и Нидерландия, чрез касационна жалба,
 —
 в Дания, чрез жалба до højesteret с разрешението на Министъра на правосъдието,
 —
 във Федерална република Германия, чрез Rechtsbeschwerde,
 —
 в Ирландия, чрез жалба по правните пунктове до Върховния съд,
 —
 в Обединеното кралство, чрез единствена по-нататъшна жалба по правните пунктове.
 Член 38
 Съдът, до който е подадена жалба по член 37, първа алинея, може да спре производството по искане на жалбоподателя, ако срещу решението е подадена обикновена жалба в страната по произхода или ако срокът за такова обжалване още не е изтекъл; в последния случай съдът може да определи срок, в който да бъде подадена жалбата.
 Когато решението е било постановено в Ирландия или Обединеното кралство, всяка